ESPORTS - 07/02/2020 17:09 / Redacció
Les paraules de Pep Guardiola sobre Leo Messi que s'han fet virals
El FC Barcelona no està passant per un bon moment. Ni esportiu ni institucional. Aquesta setmana ha estat eliminat de la Copa del Rei després de perdre 1-0 amb l'Athletic de Bilbao a San Mamés i a la Lliga va segon a tres punts del líder, el seu etern rival, el Reial Madrid, de Zinedine Zidane.
Pel que fa a la vessant institucional, unes declaracions del director esportiu, Eric Abidal, van encendre els ànims del vestidor i Leo Messi va esclatar. El barcelonisme està preocupat perquè després de tota la vida al club i amb 32 anys podria fer les maletes per culpa de la mala gestió de Josep Maria Bartomeu.
L'entrenador del Manchester City, el català Pep Guardiola, ha volgut tranquilitzar els seguidors del Barça i ha assegurat que l'argentí no abandonarà el Camp Nou. "És jugador del Barça i ho seguirà sent. Aquest és el meu desig. No parlaré de jugadors d’altres clubs, però crec que acabarà la seva carrera al Barça", ha dit el de Santpedor. Cal recordar que Messi té contracte fins l'any 2021 però també disposa d'una clàusula amb la qual cada estiu pot rescindir el contracte de manera unilateral.
Paraules clau: PEP GUARDIOLA LEO MESSI